 ኢትዮጵያ ኣብ ዝርርብ ግድብ ሕዳሰ ከምዘይትሳተፍ ኣፍሊጣ ዓብይ ግድብ ሕዳሰ ጉዳይ ሞትን ሕየትን እዩ መንግስቲ ኢትዮጵያ ንኣባይ ዝደፈረ መለስ ዜናዊ ኣብ 1960ታት ንፈለማ እዋን ተኽእሎ ምህናጽ ግድብ ኣብዚ ሕጂ ዝህነጸሉ ዘሎ ቦታ መጽናዕቲ ተኻይዱ ምንባሩ ሰነዳት ይሕብሩ ኣብ 1993 ፕረዚደንት ኢትዮጵያ ዝነበረ መለስ ዜናዊ ኣብ ኣኼባ ናይ ሽዑ ውድብ ሓድነት ኣፍሪቃ ክሳተፍ ንካይሮ ኣብ ዝኸደሉ እዋን ምስ ፕረዚደንት ግብጺ ነበር ሑስኒ ሙባረክ ብዛዕባ ኣጠቓቕማ ማይ ሩባ ኣባይ ከም ዝተዘራረበ ናይ ሽዑ ሚኒስተር ጉዳያት ወጻኢ ዝነበረ ኣቶ ስዩም መስፍን ምስ ሓደ ኣብ ተለቪዥን ትግራይ ዝቐርብ መደብ ኣብ ዝገበሮ ቃለ-መሕትት ተዛሪቡ ነይሩ እቲ ፕሮጀክት ኣብ 2011 ምጅማሩ ብወገን ግብጺ ነቲ ሽዑ ንፕረዚደንት ሑስኒ ሙባረክ ካብ ስልጣን ዝኣለየ ሰውራ ዓረብ ኣራብ ስፕሪንግ ንምምዝማዝዩ ዝብል ክሲ ተሰሚዑ ነይሩ መራሕቲ ኢትዮጵያ ግን ነቲ ክሲ ክነጽግዎ ጸኒሖምዮም ኣቶ ስዩም ከምዝበሎ እቲ ሓሳብ ቅድሚ ብወግዒ ምግላጹ ቅድሚ 8 ዓመት ዝተበገሰ ምዃኑን ብምስጢር ክተሓዝ ስለዝነበሮ ውሱናት ሰባት ጥራይዮም ዝፈልጥዎ ነይሮም ኣብ 1996 ባዕሉ ምስቲ ነቲ ግድብ ዝሰርሕ ዘሎ ኢጣልያዊ ኩባንያ ሳሊኒ ብስቱር ኣብ ኢጣልያ ከም ዝተራኸበውን ይጠቅስ ግብጺ ንዝኾነ ንማይ ፈለግ ናይል ዝትንክፍ ናይ ልምዓት ፕሮጀክት ብዓይኒ ጥርጣረን ስግኣትንያ ትጥምቶ ስለዚ ሓቂ እንተኾይኑ ብምስጢር ምሓዞም ዘገርም ኣይኮነን ምንጪ ስእሊ, Getty Images ንሱ ከምዝብሎ እንተኾይኑ እቲ ግድብ ኣብ ላዕሊ ከባቢ ምንጪ ናይቲ ሩባ ኣባይ ክህነጽዩ መደብ ወጺኡ ነይሩ መለስ ግን እቲ ውጥን ንግብጺ ከሰንብድን ከሻቕልን ስለዝኽእል ኣብቲ ሕርሻ ዘይብሉ ከባቢ ክልል ቤነሻንጉል ጉሙዝ ክህነጽ ወሲኑ ብኻልእ ወገን ገለ ኢትዮጵያውያን እቲ ግድብ ዝተሰርሓሉ ምኽንያት ፖለቲካዊ መኽሰብ ንምርካብዩ ዝብል ነቐፌታት የስምዑዮም ድሕሪቲ ኣማኢት ኢትዮጵያውያን ብሓይልታት ጸጥታ ዝተቕትልሉ ናይ 2005 1997 ምርጫ ኣብቲ መለስ ዝመርሖ ዝነበረ ገዛኢ ሰልፊ ኢህወዴግ ህዝባዊ ደገፍ እናማህመነ ምኻዱ ሃገራዊን ጠማርን ኣጀንዳ ንምብጋስ ዝዓለመዩ በሃልቲዮም ድሕሪቲ ኣካታዒን ምናልባትውን ጠንቂ ናይዚ ሕጂ ኢትዮጵያ ኣትያቶ ዘላ ፖለቲካዊ ቅልውላዉ ዝኾነ ምርጫ ሰፋሕቲ ናይ ቁጠባዊ ልምዓት ፕሮጀክትታት ኣበጊሳያ ኣብ 2011 ቀዳማይ ሚኒስተር መለስ ውጥን ዕብየትን ለውጥን GTP ዝብል ንኢትዮጵያ ካብ ድኽነት ከናግፍ ዝኽእል ሓድሽ ቁጠባዊ ፖሊሲ ሓንጺጹ ምንጪ ስእሊ, AFP ቀንዲ ሕመረት ናይቲ ኣድናቖት ዘትረፈ ን5 ዓመት ዝጸንሕ ውጥን ነቲ እታ ሃገር ተርእዮ ዝነበረት ቁጠባዊ ገስጋስ ንቕድሚት ዝድርኽ ዉሑስ ዓቕሚ ጸዓት ምምንጫውዩ ኣብ 2015, 4180 ሜጋ ዋት ሓይሊ ከተማዕብልዩ ነይሩ እቲ ራኢ ንጠለብ ጸዓት ናይታ ቁጠባኣ እናዓበየ ዝመጽእ ዝነበረ ሃገር ንምምላእ ኣቐዲሙ ኣብ 2006 ዝተጀመረ ኣስታት 2 ቢልዮን ዶላር ዝወደአ ብግልገል ግቤ 3 ዝፍለጥ 1870 ሜጋ ዋት ዘመንጩ ግድብ ኣብ ምህናጽ ዝነበረ ኣብያ ፋይናንስያዊ ትካላት ዓለም ንቀዳማይ ሚኒስተር መለስ ተሞክሮ ዘቕሰመ ከይኮነ ኣይተርፍን- ዋላኳ ኣብ መወዳእትኡ ባንኪ ዓለማም ከለቅሕ ፍቓደኛ እንተኾነ ስለዚ በዚ መንጽር ክረአ እንከሎ ካብኡ ዝዓቢ ጸዓታዊ ግድብ ክስራሕ እንተኾይኑ ኢትዮጵያ ኣብ ውሽጣዊ ዓቕማ ጥራይያ ክትምርኮስ ክትፍትን ብፍላይ ኣብ ሩባ ኣባይ ዝህነጽ ብድሆ ተሰማዕነት ናይታ ስትራተጂካዊ ምሕዝነት ምዕራባውያን ሃገራት ዘለዋ ግብጺ ኣብ ዓለምለኻዊ መደረኻት ብቐሊሉ ዝስገር ከምዘይከውን ርዱእዩ ነዚ ናይ ኢትዮጵያ ሸውሃት ንምዕንቃፍ ክሳብ ተቓወምቲ ምድጋፍ ከም ዝበጽሐትውን እቲ ቀዳማይ ሚኒስተር ዘማርረሉ ዝነበረ ጉዳይዩ ኣብቲ ናይ ፈለማ ዝርርብ ኣብ ዓለም-ለኻዊ ሕጊ ዝተመስረተን ምዕሩይን ርትዓዊን ኣጠቓቕማ ክህሉከፋቲ በሪ ዝተባህለ ምርድዳእ ተበጺሑ ነይሩ ይኹንምበር እቲ ግድብ ንግብጺ ንበሪ ሩባ ናይል ዝዓጸወ ድኣ ኮነ ምንጪ ስእሊ, Reuters ብ2 ሚያዝያ እምነ-መሰረት ኣብ ዘንበረሉ ኣጋጣሚ ኣብ ዝሃቦ መግለጺ እቲ ፕሮጀክት ንቁጠባዊ ልምዓትን ዕብየትን ኢትዮጵያ ወሳኒ ምዃኑ ተዛሪቡ ነይሩ ፈለማ ዝተበገሰሉ እዋን ሓድሽ መዋእል ኢትዮጵያ ስለዝነበረ ሚልየኒም ዝብል ስያመዩ ተዋሂቡዎ ነይሩ እዚ ኣብ ዓብዪ ፈለግ ኣባይ ሎሚ ክህነጽ ዝጅምር ዘሎ ግድብ ሚልየኒም ተባሂሉ ክጽዋዕ ንብዙሕ ምኽንያታት ተመራጺ ኮይኑ ተረኺቡሎ ናይ መጀመርታ ምኽንያት ኣብ ፈለግ ኣባይ ይኹን ኣብ ካልኦት ወሓዝትና ክህነጹ ካብ ዝኽእሉ ግድባት እቲ ኣዝዩ ዝዓበየ ምዃኑዩ ባንኪ ዓለም ብ 2015 ኣብ ዘውጽኦ መግለጺ ኢትዮጵያ ቅልጡፍ ቁጠባዊ ዕብየት ኣርእያላ ካብ 2004 ክሳብ 2014 ኣብ ዝነበረ እዋን ሓፈሻዊ ዕብየት GDP ብማእኸላይ ገምጋም 10.9 ሚእታዊት ዕብየት ኣርእዩ ኢሉ እዚ ድማ ነታ ኣብ 2000 ካብ ዓለም ካልኣይቲ ዝደኸየት ሃገር ዝነበረት ኣብ 2025 ናብ ማእኸላይ እቶት ዘለዋ ሃገር ክትሰጋገርያ በዚ ዘላቶ እንተቐጺላ ይኹንምበር እቲ መለስ ዝተመጎሰሉ ዝንኣድ ቁጠባዊ ዕብየት ብዋጋ ኣብ ልዕሊ ብዙሓት ዜጋታት ዝተፈጸመ ምግሃስ መሰላት ስቅያት ፖለቲካዊ ጭቆናን ዝተረጋገጸዩ ነታ ሃገር ንወለዶታት ዝጸንሕ ልቓሕ ኣሰኪምዋ ከይዱ ዝብሉውን ኣይተሳእኑን ኣብ መወዳእታ ግን እቲ ኣባይ ዝደፈረ ተባሂሉ ዝተናእደ መለስ ዜናዊ መፈጸምታ ናይቲ እምነ-ሰረት ዘንበረሉ ኣብ ውሽጢ 5 ዓመት ክፍጸም ትጽቢት ዝተገብረሉ ዓብዪ ግድብ ሕዳሰ ብዓይኑ ክርኢ ኣይተዓደለን ኣብ ነሓሰ 2012 ዛጊት ብንጹር ዘይተፈልጠ ሓሚሙ ኣብ ሃገረ ቤልጂም ዓሪፉ ስሙ ግን ምስቲ ፕሮጀክት ጠቢቑ ተሪፉሎ መርገጺ ናይቲ ድሕሪ ሞት መለስ ን5 ዓመታት ኣብ ስልጣን ዝነበረ ቀዳማይ ሚኒስተር ሃይለማርያም ኣብቲ ጉዳይ ኣይተቐየረን ንቴክኒካዊን ስነ-ፍልጠታውን ጉዳያት ብዝምልከት ምስ ሱዳንን ግብጽን ቀጻሊ ምዝርራብ ይግበርን ሓባራዊ መጽናዕትታትን ይካየዱን ነይሮም እቲ ናይ ቁጠባዊ ልምዓትን ዕብየትን ውጥን ድሕሪ 5 ዓመት ኣብ ዘመነ ሃይለማርያም ተሓዲሱ ቀጺሉ- 17,208 ሜጋ ዋት ንምብጻሕ ኣበዪ ኣሕመድ- ተሸላሚ ኖቤል ሰላም ምንጪ ስእሊ, AFP ነቲ እምነ-ሰረት ካብ ዝንበረሉ ድሕሪ 7 ዓመት ብ2 ሚያዝያ ናብ ስልጣን ዝደየበ ኣብዪ ኣሕመድ ግድብ ሕዳሰ ሓደ ካብ በዳህቲ ጉዳያት ኮይንዎዩ እቲ ግሩህ ናይቭ ተባሂሉ ዝግለጽ ተመኩሮ ዝንእሶ መንእሰይ ቀዳማይ ሚኒስተር ኣብዪ ፈለማ ምዑር ቃላት ዝተሰነየ ዲምፕሎማስያዊ መናውራታትዩ ክፈትሖ ፈቲኑ ገና ከይተበገሰ እንከሎን ኣብ ሂወቱ ከይተረፈ ናይ ቅትለት ፈተነ ምስ ሓለፈን ግን ሃንደበት ካልእ ተወሳኺ ፍጻመ ኣጋጠመ- ቅትለት ናይቲ ህቡብነት ዘጥረየ ዋና ኣካያዲ ናይቲ ፕሮጀክት ኢንጂነር ስመኘው በቀለ እቲ ዳርጋ ብኹሉ ኢትዮጵያዊ ተፈላጥነት ዝረኸበን ናይ ሰለብሪቲ ስታተስ ህቡብነት ዝነበሮ ኢንጂነር በቀለ ኣብ ወጋሕታ 26 ሓምለ 2018 ኣብ ሕምብርቲ ርእሰከተማ ኣዲስ ኣበባ ኣብ መኪንኡ ተቐቲሉ ተረኺቡ እቶም ኣስማቶም ምስ ግድብ ሕዳሰ ተጣቢቑ ዝርከብ ክልተ ሰባት መለስን ስመኘውን ፍጻሚኡ ከይራኣዩ- ብሞት ተፈልዮም እቲ ናዕብታት ከይተረፈ ዘለዓዓለ ቅትለት ናይዚ ግኑን ኢንጂነር ቁጠዐ ዝፈጠረ ዘሕዝን ፍጻመ ጥራይ ዘይኮነ ዝተፈላለዩ ሽርሒታት ኮንስፒራሲ ቲዮሪስ ዝተናፈስሉን ኮነ ጠንቂን ዕላማን ናይቲ ቅትለት ግድብ ህዳሰዩ ዝብል ወረ እቲ ዝያዳ ተቐባልነት ዝረኸበዩ ነይሩ ፖሊስ ኣብ መስከረም ናይቲ ዓመት ኣብ ዝሃቦ መግለጺ ብዝተገብረ መርመራ ኢንጂነር በቀለ ርእሰ-ቅትለት ፈጺሙ ክብል ደምዲሙዩ ይኹንምበር ብዙሓት ነዚ ኣይተቐበልዎን ብናጻ ኣካል ክምርመር ኣለዎ ዝበሉውን ኣይተሳእኑን ነቲ ምስ ግብጺ ዝነበረ ምስሕሓብ ፈለማ ብጽቡቕ መንፈስዩ ጀሚሩዎ ንግብጺ ለስሊሱላ ተባሂሉውን ተኸሲሱዩ ምስ ሃገራት ወሽመጥ ዓረብ ብፍላይ ምስ ሕቡራት ኢማራት ዓረብን ስዑዲ ዓረብን ዝመስረቶ ጥቡቕ ዝምድናውን ነቲ ጉዳይ ኣብ ምፍታሕ ዲፕሎማስያዊ መኽሰብዩ ተባሂሉ ኣብዪ ኣሕመድ ትራምፕ ብዛዕባ ኖበል ሰላም ዘለዎ ቅሬታ ናብ ኦስሎ ከቕርብ ኣለዎ ከተማ ኣምቦ ካብ ናጽነት ናብ ጭቆና ኣብ ትሕቲ ምምሕዳር ኣብይ ኣሕመድ ኤርትራ ኣብ ዓመተ 2019 ካብ ዘእንገደቶም ዓበይቲ ፍጻመታት ክልቲአን ሃገራት ኣብ ምፍታሕ ኣብ መንጎ ኤርትራን ኢትዮጵያን ንዓመታት ዝቐጸለ ግጭትን ኩነተ-ኲናትን ወሳኒ ተራ ነይሩወን ተባሂለን ይግለጽ እቲ ስምምዕውን ብወግዒ ኣብ መስከረም 2018 ኣብ ጂዳዩ ተፈሪሙ ኣብዪ ምስ ኤርትራ ብዝወሰዶ ናይ ዕርቂ ተበግሶ ሽልማት ኖበል ሰላም 2019 ምዕዋቱ ይፍለጥ ኣብ ጥቅምቲ 2019 ሰበ-ስልጣን ግብጺ ባንኪ ዓለም ዝርከቦ ማሕበረሰብ ዓለም ነቲ ምስሕሓብ ንምፍታሕ ኣብቲ ጉዳይ ክሳተፍን ጸዊዖም ነይሮም ይኹንምበር መንግስቲ ኣብዪ ኣሕመድ ንተሳተፍነት ካልኦት ወገናት ኣይተቐበሎን ኲናት እንተኾይኑ ኢትዮጵያ ብዙሕ ህዝቢ ኣለዋ ሚልዮን ክነሰልፍ ንኽእል ኢና ክብል ብ22 ጥቅምቲ ኣብ ፓርላማ ዝኣወጀ ኣብዪ ንህንጸት ናይቲ ግድብ ደው ዘብሎ ሓይሊ ከምዘየለ ኣጠንቂቑ ነይሩ ነዊሕ ከይጸንሐ ግን ንመንጎኝነት ኣመሪካን ባንኪ ዓለማን ክርዕሞ ተራእዩ በዚ ድማ እቲ ስሉሳዊ ጉዳይ ካብ ኣዲስ ኣበባ ካርቱምን ካይሮን ናብ ዋሽንግተን ዲሲ ተሰጋጊሩ እቲ ንዓመታት ኣብ መንጎ ሰለስቲአን ሃገራት ክግበር ዝጸንሐ ዝርርባት ንፈላማ እዋን ብኣላይነት ሰበ-ስልጣን ኣመሪካ ክካየድ ተራእዩ ኣብዪ ኣሕመድ ምስ ኣሜሪካ ብፍላይ ድማ ምስቲ ፕረዚደንት ጽቡቕ ዲፕሎማስያዊ ዝምድና ከምዘለዎ ክገልጽ ምጽንሑ ይፍለጥ ዋላኳ ብጉዳይ ንኣብዪ ዝተዋህበ ሽልማት ኖቤል ሰላም 2019 እንተተሰሓሓቡ- ትራምፕ ንዓይዩ ዝግባኣኒ በሃላይዩ ነይሩ ዝተፈላለዩ ፖለቲካውያን ሓይልታት ብፍላይ ህወሓት ራባዓይ ኣካል ኣብቲ ጉዳይ ክኣቱ ምዕዳሙ ልኡላውነት ሃገር ኣሕሊፍካ ምሃብዩ ዝብል ተሪር ነቐፌታን ክስታትን ኣስዒቡሉዩ ተቓውሞ ምስበዝሖ ግን ክሳብ ካብቲ ኣብ ኣሜሪካ ዝግበር ዝነበረ ልዝባት ክስሕብ ተገዲዱዩ ኲናት እንተኾይኑ ኢትዮጵያ ብዙሕ ህዝቢ ኣለዋ ሚልዮን ክነሰልፍ ንኽእል ኢና ክሳብ ምባልውን በጺሑ ነይሩ ምንጪ ስእሊ, Getty Images ኣብ መጀመርታ ሰነ ንፓርላማታ ሃገር ኣብ ዘስምዖ መደረ ምውዳእ ናይቲ ፕሮጀክት ካብ ምርግጋጽ መሰረታዊ መሰል ዝፍለ ኣይኮነን ከምቲ 98 ሚእታዊት ህዝቢ ግብጺ ኤለክትሪክ ዝረክብ ምልማን ኣጽሊኡና ኣሎ ክንለምዕ ዘለና ድሌት ግን ንካልኦት ክንሃሲ ሃቐነ ኣለና ማለት ኣይኮነን ከም ዝበለ ኣገልግሎት ዜና ኢትዮጵያ ምፅብፃቡ ይዝከር ካብቲ ኣብ ዘመነ-ስልጣን ቀዳማይ ሚኒስተር ኣብዪ ዘጋጠመ ካልእ ዓንቃፊ ምዕባለ ድማ ናይ ሱዳንዩ እታ ክሳብ ሕጂ ኣብ ጉዳይ ግድብ ህዳሰ ንመርገጺ ክትድግፍ ዝጸንሐት ሱዳን ኣንፈታ ናብ ካይሮ ከም ዝቐየረት ኣፍሊጣላ ንኣስታት 30 ዓመታት ዝመርሓ ዑመር ኣል-በሽር ኣብ ሚያዝያ 2019 ድሕሪ ምእላዩ ናብ ፖለቲካዊ ቅልውላያ ኣምሪሓ ኣብዪ ኣሕመድ ድማ ኣብ ምትዕራቕ ሰራዊትታ ሃገርን ተቓወምቲ ወገናት ዓቢ እጃምዩ ነይሩዎ ይኹን እምበር ጠንቁ ብዘይተፈልጠ ኣብ ምምላእ ማይ ናይቲ ግድብ ብዝምልከት ተሪር ተቓውሞ ከም ዘለዋ ገሊጻላ- ኣብዪ ክሰግሮ ዘለዎ ተወሳኺ ብድሆ እቲ ኣካታዒ ኮይኑ ዘሎ ማይ ናይ ምምላእ መስርሕ በዚ ኢትዮጵያ ሒዛቶ ዘላ እንተቐጺሉን ቀዳማይ ሚኒስተር ኣብዪ ኣሕመድ እንተስ ብምኽንያት ለበዳ ኮቪድ-19 እንተስ ብምርጫ ዘመነ ስልጣኑ ክናዋሕ እንተኽኢሉ ኣብ ታሪኻዊ ጽምብል ምዝዛም ተረኺቡ ሪቫን ክቖርጽዩ እቲ ግድብ ኣብ መወዳእታ ናይዚ ዓመት ክዛዘም ትጽቢት ይግበረሉ ኣብ መወዳእታ እዚ መለስ ዜናዊ ዝሰረቶ ግድብ እንተ በቲ እንተ በዚ ክሳብ ዓንቀሩ ማይ መሊኡ ከምቲ ተስፋ ዝግበረሉ ቁጠባዊን ማሕበራውን ዕብየት ዘረጋግጽ ጸዓት ድዩ ከመንጩ ወይ ሓደገኛ ግጭትን ዘይምርግጋእን ኣብ ኣተሓሕዛ መራሕቲ ሰለስቲአን ሃገር ዝምርኮስ ክኸውንዩ ተዛማዲ ትሕዝቶ ጉዳይ ግድብ ሕዳሰ ኢድ ኣእታውነት ባንኪ-ዓለም ስለምንታይ ይድለ?29 ጥሪ 2018 ኣባላት ኮንግረስ ኣሜሪካ ወጥሪ ግድብ ሕዳሰ ብሰላም ክፍታሕ ጸዊዖም24 ሰነ 2020 ፕረዚደንት ግብጺ ኣብ 2011 ናዕቢ እንተዘይለዓል ኢትዮጵያ ግድብ ኣይምሰርሐትን17 መስከረም 2019 ኢትዮጵያ ግብጽን ሱዳንን ኣብ ዙርያ ግድብ ኣባይ ሓድሽ ዘተ ክጅምራ እየን22 ጉንቦት 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 